CELEX: 62022CN0193
Language: fi
Date: 2022-03-11 00:00:00
Title: Asia C-193/22: Ennakkoratkaisupyyntö, jonka Oberster Gerichtshof (Itävalta) on esittänyt 11.3.2022 – TR ja UQ v. FTI Touristik GmbH

20.6.2022   
            
            
               FI
            
            
               Euroopan unionin virallinen lehti
            
            
               C 237/35
            
         
      Ennakkoratkaisupyyntö, jonka Oberster Gerichtshof (Itävalta) on esittänyt 11.3.2022 – TR ja UQ v. FTI Touristik GmbH
      (Asia C-193/22)
      (2022/C 237/44)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberster Gerichtshof
      
         Pääasian asianosaiset
      
      
         Valittajat: TR ja UQ
      
         Vastapuoli: FTI Touristik GmbH
      
         Ennakkoratkaisukysymykset
      
      
                  1)
               
               
                  Onko matkapaketeista, pakettilomista ja niihin liittyvistä matkajärjestelyistä 25.11.2015 annetun Euroopan parlamentin ja neuvoston direktiivin (EU) 2015/2302 (1) 12 artiklan 2 kohtaa tulkittava siten,
                  
                              a)
                           
                           
                              että peruuttamisen oikeutuksen arvioinnin kannalta merkityksellisiä ovat ainoastaan ne väistämättömät ja poikkeukselliset olosuhteet, jotka ovat jo toteutuneet peruuttamishetkellä,
                           
                        
                              b)
                           
                           
                              vai siten, että huomioon on otettava myös poikkeukselliset olosuhteet, jotka tosiasiallisesti ilmenevät peruuttamisen jälkeen, mutta ennen matkan suunniteltua alkamista (= myöhäisin mahdollinen peruuttamisajankohta)?
                           
                        Jos vastaus kohtaan a) on myöntävä:
                  
                              aa)
                           
                           
                              : Onko direktiivin 12 artiklan 2 kohtaa tulkittava siten, että matkustaja voi hänen peruuttamisensa oikeutusta koskevassa tuomioistuinkäsittelyssä vedota myös sellaisiin väistämättömiin ja poikkeuksellisiin olosuhteisiin, jotka olivat olemassa jo sillä hetkellä, kun hän peruutti matkan, mutta jotka tulivat hänen tietoonsa vasta myöhemmin?
                           
                        
            
                  2)
               
               
                  Onko direktiivin 12 artiklan 2 kohtaa tulkittava siten, ettei oikeutta maksuttomaan peruuttamiseen ole silloin, kun olosuhteet, joihin matkustaja vetoaa, olivat olemassa jo varauksen tekohetkellä ja matkustaja oli tiennyt niistä?
               
            
         (1)  Matkapaketeista ja yhdistetyistä matkajärjestelyistä sekä asetuksen (EY) N:o 2006/2004 ja Euroopan parlamentin ja neuvoston direktiivin 2011/83/EU muuttamisesta ja neuvoston direktiivin 90/314/ETY kumoamisesta 25.11.2015 annettu Euroopan parlamentin ja neuvoston direktiivi (EU) 2015/2302 (EUVL 2015, L 326, s. 1).